kalixlouiis/myanmar-wikipedia-corpus huggingface dataset:
ထင်ရှား သော ရွက်ကြော ခုနှစ်ခု ရှိပြီး ရွက်ကြောများ ရွက်ညှာ ရင်းမှ ဖြာထွက်သည်။
အပွင့် - ပန်းခိုင်တွင် သေးငယ်သည့် အပွင့်လေး များ ပါရှိ သည်။
ပွင့်ညှာ မဲ့သည်။
အဖို အမ သတ်သတ် စီရှိ၍ အမ ပန်းခိုင်သည် အဖို ပန်းခိုင် ထက် ပို၍ သေးငယ် သည်။
အပွင့် အနီ ရောင် ရှိသည်။
တပို့တွဲလ တပေါင်းလတွင် ပွင့်သည်။
အသီး - သေးငယ် သည်။
ကွမ်းသီး တောင့်ကဲ့သို့ သီးသည်။
မှည့်သော အခါ အနီရောင် ရှိသည်။
အစေ့ အနည်းငယ် လုံးဝိုင်းသည်။
ကဆုန်၊ နယုန် လတွင် အသီး ရင့်မှည့်သည်။
အသုံးပြုနိုင်သည့် အစိတ်အပိုင်းများ : အသီး၊ အမြစ်။
မြန်မာနိုင်ငံတွင် တွေ့နိုင်သောနေရာများ : မြန်မာ နိုင်ငံ နေရာ အနှံ့ အပြား၌ ပေါက်သည်။
အထူး သဖြင့် မြန်မာ နိုင်ငံ မြောက်ပိုင်း တောင်ပေါ် ဒေသရှိ သစ်ပင် ကြီးများ၏ အရိပ် အာဝါသ အောက်၌ သဘာ၀ အလျောက် ပေါက်ရောက် လေ့ရှိသည်။
အသုံးဝင်ပုံ : အာနိသင် - မြန်မာ ဆေးကျမ်း များ အလို အရ ပိတ်ချင်းသီး သည် ချို၏။
သည်းခြေ ကို ငြိမ်းစေသည်။
အမြစ် သည် စပ်၏။
ဝမ်းမီး ကို တောက်စေ၍ သလိပ် ကို ကြေစေ သည်။
ပိတ်ချင်းသီး ကို ရေနှင့် သွေး၍ မျက်စဉ်း ခတ်ပါက ဇက်ကြော တက်ခြင်း၊ ထို်င်းမှိုင်းခြင်း ပျောက်၏။
အဆိပ် ရှိ သတ္တဝါ များ ကိုက်သော နေရာတွင် သွေး၍ လိမ်းပေး ပါက အဆိပ် များ ပြယ်၏။
ပိတ်ချင်းသီး အမှုန့် ကို ရေနွေး နှင့် သောက်ပါက သန်ကျ၏။
ရင်နာ ၊ ရင်အောင့် ခြင်းလည်း ပျောက်၏။
ပျားရည် နှင့် ရော၍ လျက်ပါက သွေးလွန် သွေးကျ ရောဂါ ပျောက်ကင်း ပြီး အားအင် ပြည့်ဖြိုးစေ၏။
ငှက်ဖျား ၊ တုန်ဖျား၊ တုပ်ကွေးဖျား စသော ရောဂါ များ အတွက် ပိတ်ချင်းသီး တောင့်ကို ထန်းလျက်၊ ချင်းတို့ နှင့် ရောကျို သောက်ခြင်းဖြင့် အဖျားကျ ပြီး အညောင်း အညာ အကိုက် အခဲ ပြေစေသည်။
ပိတ်ချင်းသီး တောင့် ကို ဝါးပေး ခြင်းဖြင့် သွားနာ သွားကိုက် ပျောက်၏။
လေဖြတ် ၍ အဆစ် များ ရောင်ခြင်း၊ ခါးကိုက် ခြင်းတို့ ဖြစ်ပါက အမြစ်မှုန့် အနည်းငယ် ကို ရေနွေး နှင့် သောက်ရသည်။
http://arogyamonline.com/commodity/materials/?raw=57 ကိုးကား Category:အပင်များ Category:ဆေးဖက်ဝင် အပင်များ။
စက်တင်ဘာလ နောက်ဆုံးပတ်မှ စတင်၍ မိုးအဆက်မပြတ်ရွာသွန်းခြင်းကြောင့် မန္တလေးတိုင်းဒေသကြီး၊ ကျောက်ဆည်ခရိုင်အတွင်းရှိ မြစ်ချောင်းများ၊ တူးမြောင်းများနှင့်ဆည်များအတွင်း၌ ရေပြည့်လျှံနေချိန်တွင် ၂၀၁၁ခုနှစ် အောက်တိုဘာလ ၂ရက်နေ့ညပိုင်းမှ စတင်ကာ ထပ်မံ၍ မိုးဆက်တိုက်ရွာသွန်းလာမှုကြောင့် ကျောက်ဆည်ခရိုင် အတွင်းရှိ ကျောက်ဆည်မြို့နယ် နှင့်အတူ မြစ်သားမြို့နယ်၊ တံတားဦးမြို့နယ် နှင့် စဉ့်ကိုင်မြို့နယ် တို့တွင် ရေကြီးရေလျှံမှုများ ဖြစ်ပွားခဲ့သည်။
ပန်းလောင်မြစ်တွင် စမာရေလွှဲဆည် တည်ဆောက်ပြီးနောက်ပိုင်းမှစ၍ မြစ်သားမြို့တွင် နှစ်တိုင်းလိုလို ရေကြီးကြောင်း၊ ၂၀၀၆ ခုနှစ်တွင် ပန်းလောင်ဆည်ရေ ဖောက်ချလိုက်ရစဉ်ကလည်း မြစ်သားမြို့တွင် ဆိုးဆိုးရွားရွား ရေလွှမ်းမှုဖြစ်ခဲ့ရသည်။
ယင်းသို့ မကြာခဏ ရေလွှမ်းမိုးမှုများကြောင့် မြစ်သားမြို့နယ်အတွင်း စိုက်ပျိုးထားသော ကြက်သွန်ခင်းများ၊ စပါးခင်းများ၊ ဥယျာဉ်ခြံများ ပျက်စီးဆုံးရှုံးမှုများ ဖြစ်ပေါ်ခဲ့သည်။
ကျောက်ဆည်မြို့တွင်လည်း ဇော်ဂျီမြစ်ရေလျှံမှုကြောင့် မြို့လယ်ရှိ ဇော်ဂျီမြစ်ဖြတ်တံတား ရေလွှမ်းမိုးခြင်း ခံနေရပြီး မြို့ပေါ်ရပ်ကွက်များနှင့် အနီးပတ်ဝန်းကျင်ရှိ ကျေးရွာများတွင် ရေနစ်မြုပ်ခဲ့သည်။
စဉ့်ကိုင်မြို့နယ်တွင်လည်း ပန်းလောင်မြစ်ရေကြောင့် ကျေးရွာအများစု ရေနစ်မြုပ်လျက်ရှိပြီး ဘဲလင်းကျေးရွာအုပ်စုတွင် ပါဝင်သော ရွာနှစ်ရွာတွင် ရေအနက် လေးပေခန့် နစ်မြုပ်ခဲ့သည်။
ယင်းဒေသမှာ ဧရာဝတီမြစ်၊ ဒုဋ္ဌဝတီမြစ်၊ ဇော်ဂျီမြစ်၊ ပန်းလောင်မြစ်၊ စမုံမြစ် စသော မြစ်များ စီးဆင်းလျက် ရှိသည်။
ဒုဋ္ဌဝတီမြစ်ပေါ်တွင် ရဲရွာရေအားလျှပ်စစ်စက်ရုံ အတွက် တည်ဆောက်ထားသော ရဲရွာဆည် ရှိသည်။
မိုးလေဝသနှင့် ဇလဗေဒ ညွှန်ကြားမှု ဦးစီးဌာန မှ ထုတ်ပြန်ချက်များ အရ အောက်တိုဘာလ ၃ ရက်နေ့က ကျောက်ဆည်မြို့တွင် ရွာသွန်းခဲ့သည့် မိုးရေချိန်မှာ ၇.၅၁ လက်မရှိပြီး အနီးပတ်ဝန်းကျင် မြို့များဖြစ်သော မြစ်သားမြို့တွင် ၅.၈ လက်မ၊ မန္တလေးမြို့တွင် ၄.၄၁ လက်မနှင့် စစ်ကိုင်းမြို့ တွင် ၄.၃၇ လက်မ ရှိကြောင်း သိရှိရသည်။
ယခုနှစ်ရေကြီးမှုမှာ ၂၀၀၆ ခုနှစ်ကထက် ပိုဆိုးကြောင်း၊ ကျောက်ဆည်တင်မကဘဲ အနီးပတ်ဝန်းကျင် မြို့တွေပါရေကြီးနေကြောင်း မန္တလေးတိုင်းဒေသကြီး၊ မိုးလေဝသနှင့်ဇလဗေဒ ညွှန်ကြားမှု ဦးစီးဌာနမှ ဝန်းထမ်းတစ်ဦး၏ ပြောကြားချက်ကို ၽႊကိုးကား၍ Weekly Eleven News မှ ဖော်ပြထားသည်။
Home - Eleven Media Group ကယ်ဆယ်ရေး ကျောက်ဆည်မြို့တွင် အိမ်ထောင်စု ၄၀၀ ကျော် နှင့် လူဦးရေ ၁၉၅၀ ဦးကျော်တို့ ရေဘေး ကယ်ဆယ်ရေးစခန်း များ၌ နေထိုင်ကြရသည်။
ကယ်ဆယ်ရေးစခန်းများတွင် နေထိုင်နေရသူများမှာ ကျောက်ဆည်မြို့တွင်းရှိ ဘုန်းကြီးကျောင်းများ ဖြစ်ကြသောဧရာဝတီကျောင်းတွင် အိမ်ထောင်စု ၅၃စု၊ လူဦးရေ ၂၂၇ ဦး၊ ရွှေစေတီကျောင်းတွင် အိမ်ထောင်စု ၁၀၄စု၊ လူဦးရေ ၄၈၇ ဦး၊ ရန်ကုန်ကျောင်းတွင် အိမ်ထောင်စု ၈၀ စု၊ လူဦးရေ ၃၅၇ ဦး၊ ရွှေဘုံသာတောင်ပေါ်ကျောင်းတွင် အိမ်ထောင်စု ၈၅စု၊ လူဦးရေ ၃၆၀ ဦးနှင့် ရေလွတ်ရာ လမ်းမကြီးများ ဘေးတွင်ယာယီတဲထိုးနေသူ အိမ် ထောင်စု ၁၁၀ စု၊ လူဦးရေ ၅၂၅ဦး အပြင် အခြား ရေဘေးလွတ်ရာ နေရာများတွင် ယာယီရွှေ့ပြောင်းနေထိုင်သူများလည်း ရှိကြသည်။
အောက်တိုဘာလ ၃ ရက်၊ ၄ရက် နေ့များတွင် ဇော်ဂျီမြစ်ရေလျှံမှုကြောင့် ကျောက်ဆည်မြို့ ပြည်သူ့ဆေးရုံကြီး ဝင်းအတွင်းတွင် ရေဝင်ရောက်လာသောကြောင့် ဆေးရုံရှိလူနာများအား ရေဘေးလွှတ်ရာ အထပ်မြင့်ကုသဆောင်များသို့ ပြောင်းရွှေ့ခြင်း၊ စိုးရိမ်ဖွယ်မရှိသော လူနာများအား မိမိတို့နေအိမ်များသို့ ပြန်လွှတ်ခြင်း၊ ဆေးရုံဝန်ထမ်း အိမ်ရာများမှ ဝန်ထမ်းများ နေအိမ်ပြောင်းရွှေ့ခြင်းတို့ ဖြစ်ပေါ်ခဲ့သည်။
ကျောက်ဆည်ဆေးရုံ ရေဝင်နေမှုကြောင့် လူနာများအရေးပေါ်ဆင်းရန် နှင့်ပြောင်းရွှေ့ရန်အတွက် ရပ်ရွာမှလူထု အပါဝင် ကြက်ခြေနီ၊ မီးသတ်တပ်ဖွဲ့ဝင် များနှင့် စေတနာရှင်များ လာရောက်ကူ ညီပေးခဲ့ကြသည်။
ကျောက်ဆည်ဆေးရုံရှိ လူနာများ၏ ရေဘေးနှင့်အရေးပေါ် အခြေအနေ များအတွက် ဒေသတွင်းဆက်စပ်ရာ မြို့ရွာများမှ စေတနာရှင်များ၊ လူမှုကူညီရေး အသင်းအဖွဲ့များက ထမင်းထုပ်၊ သောက်ရေသန့်၊ ဓာတ်ဆားထုပ်များ လှူဒါန်းကူညီမှုများ ပြုလုပ်လျက်ရှိနကြေသည်။
ရေကြီးမှုကြောင့် ကျောက်ဆည်မြို့နယ်အတွင်းရှိ ကျေးရွာများမှ လူနာများတွင်လည်း အအေးမိဖျားနာခြင်း၊ ကိုယ်လက်ကိုက်ခဲခြင်း၊ ယားနာဖြစ်ပွားခြင်းတို့ ဖြစ်ပေါ်နေမှုကြောင့် ရေဝင်ရွာများသို့ ရွာစဉ်လှည့်ကာ ကျန်းမာရေး စောင့်ရှောက်မှုများ ပြုလုပ်ခဲ့ကြောင်း သိရှိရသည်။
Home - Eleven Media Group နောက်ဆက်တွဲအခြေအနေ အောက်တိုဘာလ ၃ရက်နေ့ ရေကြီးမှု ဖြစ်ပွားပြီး နောက်ပိုင်းတွင် အချို့မှာ မိမိအိမ်သို့ ပြန်သွားခဲ့နိုင်သော်လည်း အောက်တိုဘာလ (၂၀)ရက်နေ့ ရက်ပိုင်းအတွင်း မိုးဆက်တိုက် ပြန်လည်ရွာသွန်းမှုကြောင့် အချို့မှာ ကယ်ဆယ်ရေးစခန်းများ တွင် ပြန်လည်လာရောက်နေထိုင်လာကြရသည်။
ဇော်ဂျီမြစ်ရေလျှံမှုကြောင့် လူနေရပ်ကွက်များအတွင်း ရေအနက် ၃ပေခွဲ ၄ပေ ခန့် ရှိနေသည်။
မြို့နယ်ကျန်းမာရေးဦးစီးဌာန နှင့် မြို့နယ်စည်ပင်သာယာအဖွဲ့ များမှ နေထိုင်ရေး အကူအညီ များစွာ ရရှိသော်လည်း စားစရာနှင့်ရေသန့် လိုအပ်ချက်များ ရှိနေကြောင်း Weekly Eleven News တွင် ဖော်ပြထားသည်။
ပုံသဏ္ဌာန် : အပင် ပင်ပျော့ပင်ငယ်မျိုးဖြစ်၍ အမြင့် ၁ ပေခန့်ရှိသည်။
ရေခဲပြင်အောက် ၌ပေါက်ရောက်သော အပင်မျိုးဖြစ်သည်။
ပင်တည်းဖြစ်၍ ပင်စည် အစိမ်းရောင်ရှိပြီး ချောမွေ့သည်။
ဖြောင့်မတ်သည်။
ကြိုးပြားသေးပုံရှိပြီး ရွက်ထိပ် ချွန်သွယ်သည်။
ရွက်ညှာမဲ့သည်။
ရွက်လယ် ကြော ထင်ရှားသည်။
၂ လက်မ ၄ လက်မ ရှည်သည်။
အပွင့် ပွင့်တည်း ပွင့်သည်။
၁ မှ ၂ လက်မ အထိ ရှည်သည်။
ခေါင်းလောင်း ပုံဖြစ်သည်။
စိမ်းဝါ ရောင်ရှိသည်။
ဥ လုံးဝိုင်းသည်။
အဖြူရောင်ရှိသည်။
ကြက်သွန်ဥနှင့် ဆင်သည်။
မြန်မာနိုင်ငံတွင် တွေ့နိုင်သောနေရာများ : ကချင်ပြည်နယ်မြောက်ပိုင်း ရေခဲများဖုံးအုပ်သော ဒေသ တွင် များစွာ ပေါက် ရောက်သည်။
ရေခဲများဖုံးအုပ်ချိန်၌ ရေခဲ များအောက်၌ ပေါက်ရောက်ပြီး ရေခဲများအရည်ပျော်သွား သောအခါမှ ပေါ်ထွက်လာသည်။
အသုံးဝင်ပုံ : အာနိသင် မြန်မာဆေးကျမ်းများအလိုအရ ၎င်းဥသည်ခါးသည်၊ဆိမ့်သည်၊ အသက်ကို ရှည်စေနိုင်သော ဂုဏ်သတ္တိရှိ၏။
လူသားတို့အတွက် အရေးကြီးသော လေဓာတ်ကို အားပေး၏။
ယုတ်လျော့နေသော ကိုယ်ငွေ့အပူ ဓာတ်ကို ဖြစ်ထွန်း နိုင်ရန် များစွာ အထောက်အပံ့ ပြု၏။
အသုံးပြုပုံ- ဥ ၁။
မချစ်ဥ၍ ထူးခြားသော အစွမ်းသတ္တိရှိ၍ ယင်းကို မအို၊ မနာ၊ မသေဆေး ဟု ယူဆကြသည်။
အနာပေါက်၊ ပန်းနာ၊ သွေးအားနည်းရောဂါ ၊ ချောင်းခြောက် အဆုတ်နာ၊ လေကျိတ်၊ သွေးကျိတ်၊အကြောနာ၊အဆစ်ကိုက် ၊ဆီးပူငုပ်၊ နာတာရှည်ဖျား စသော ရောဂါများ မကျရောက်နိုင်အောင် လည်းကောင်း၊ ပျောက်ကင်း ချမ်းသာစေရန်လည်းကောင်း အသုံးပြု၏။
မချစ်ဥကို အမှုန့်ပြု၍ လိမ္မော်ခွံနှင့် ပြုတ်ပြီးသောက်ခြင်းဖြင့် ပန်းနာရောဂါ နူနာရောဂါများ ပျောက်ကင်းစေ၏။
မချစ်ဥခြောက်အမှုန့်ကို ပျားရည်ပုလင်းကြီး တစ်ဝက်ခန့်နှင့်စိမ်ထားပြီး နေ့စဉ်နံနက် ည လက်ဖက်ရည်ဇွန်းတစ်ဇွန်းကျ စားသုံးပေးပါက ဒူလာရောဂါ ပျောက်ကင်း၍ အိပ်ပျော်စားဝင် အသက်ရှည်စေသည်။
http://arogyamonline.com/commodity/materials/?raw=56 ကိုးကား Category:ဆေးဖက်ဝင် အပင်များ။
thumb|စမုန်စပါး ပုံသဏ္ဌာန် : အပင် အပင်ငယ်မျိုးဖြစ်၍ အမြင့် ၃ ပေခန့် ထိ မြင့်သည်။
ပင်လုံးသေး၍ အခေါင်းပါသည်။
ရိုးတံမှ အကိုင်း အခက် ကလေးများ ထွက်၏။
အရွက် အရွက်နူးညံ့ပြီး သေးမွှားသော အမျှင်ကလေးများ ဖြစ်ကြ၏။
မွှေးကြိုင်သော အနံ့ရှိသည်။
အပွင့် သေးငယ်၍ အဝါရောင်ရှိသည်။
ထီးပုံသဏ္ဌာန် ပန်းခိုင် တွင်ပွင့်၏။
အသီး အနှံကလေးများသဖွယ် အသီးကလေးများ စုပြုံသီးကြသည်။
ဥသဏ္ဌာန်ရှိ၏။
အစေ့သည် စိမ်း၍ ကြာသော် ဝါသွား၏။
အစေ့မွှေးကြိုင်သော အနံ့ရှိသည်။
မြန်မာနိုင်ငံတွင် တွေ့နိုင်သောနေရာများ : တောင်ပေါ်ဒေသ အမြင့်ပေ ၆၀၀၀ ထိပေါက်ရောက်နိုင်သည်။
အပူပိုင်း ဒေသတွင် သာမက အအေးပိုင်းဒေသတွင်ပါ ပေါက်ရောက်သည်။
အအေးပိုင်းဒေသတွင်နှစ်ရှည်ခံပင်ဖြစ်သည်။
ပေါက်ရောက်ပုံ စိုက်ပျိုးပင် အဖြစ် ပေါက်ရောက်သည်။
စိုက်ပျိုးပုံ- (က) ပျိုးထောင်စိုက်ပျိုးခြင်း စမုန်စပါးပင်များကို တစ်ပင်နှင့် တစ်ပင် ၁ပေကွာ လေးကွက်ကျား စိုက်ပျိုးရသည်။
စိုက်ပျိုးမှုလွယ်ကူရန် ထွန်သွားကို ၁ ပေ ခြား၍ လေးကွက် ကျား ကြောင်း ဆွဲပြီး ၎င်းတို့ ဆုံသော နေရာများတွင် မျိုးစေ့ ၄ စေ့ခန့် ထည့်လျက် ကြမ်းတုံးဖြင့် မြေညှိပေးရသည်။
(ခ) ထိန်းသိမ်းပြုစုခြင်း စိုက်ပျိုးထားသော စမုန်စပါးပင်များအား ပေါင်းပင်များ မဖုံးလွှမ်းနိုင်စေရန် အချိန်မီ ကြားပေါင်းထွန်လိုက်ခြင်း ၊ ပင်ခြေတွင် ပေါင်းရှင်း ပေးခြင်း ၊ မြေဆွပေးခြင်းများ ပြုလုပ်ပေးရသည်။
(ဂ) ရိတ်သိမ်း ဆွတ်ခူးခြင်း တပို့တွဲလအတွင်း ရိတ်သိမ်း၍ ပင်ခြေမှ တံစဉ်ဖြင့် ရိတ်ယူပြီး တလင်းတွင် စုပုံ၍ အခြောက်လှန်းရသည်။
(ဃ) ပြုပြင် ထုတ်လုပ်ခြင်း အသီးခြွေရာတွင် နွားဖြင့် ခြွေပါက မျိုးစေ့ များ ကွဲကြေနိုင်သဖြင့် စုပုံကာ တုတ်ဖြင့် ရိုက်ပြီး ခြွေယူရ၏။
ရရှိသော စမုန်စပါးမျိုးစေ့များကို အခြောက်ထားရသည်။
အသုံးဝင်ပုံ : အာနိသင် မြန်မာဆေးကျမ်း များ အလိုအရ စမုန်စပါးသည် ပူ၏ ၊ အစာကို ကြေညက်စေ၏။
လေ ၊ သလိပ် ၊ သွေးကို ဖြောင့်စေ၏ ၊ ညီမျှစေ၏။
ဝမ်းမီး နုံ့ခြင်း ကို ပျောက်ကင်း စေတတ်၏။
လေအားကြီး သောအနာ၊ အတွင်းပူနာ၊ ရေငတ်နာ တို့ကို နိုင်၏။
အသုံးပြုပုံ- အစေ့ စမုန်စပါးကို အဆီထုတ်၍ အနောက်နိုင်ငံ ဆေးဝါး များတွင် လေဆေးအဖြစ် အသုံးပြု၏။
စမုန်စပါးကို စားသုံးခြင်းဖြင့် သလိပ် ၊ လေကို ပယ်၍ ချောင်းဆိုးခြင်း ၊ အန်ခြင်းတို့ကို ပျောက်ကင်း စေနိုင်၏။
အဖျားကြီး ၊ အပူကြီး သော် စမုန်စပါးကို ညဦးက စိမ်၍ နံနက် တိုက်ပေးခြင်းဖြင့် အပူရှိန် လျော့၍ အဖျားကျသွားမည်။
ကလေးများ အစာမကြေရောဂါ အတွက် စမုန်စပါးကို ရေနွေးဖြော၍ တိုက်သော် အစာမကြေ ဝမ်းဗိုက်ရောင် ရောဂါ ပျောက်ကင်း၏။
ဥသျှစ်သီးကင်းနှင့် စမုန်စပါးကို ရောထောင်း၍ သောက်လျှင် အစာမကြေ ဝမ်းရောဂါပျောက်ကင်း၏။
စမုန်စပါးနှင့် သကြားကို ဆတူရော၍ ညအိပ်ရာဝင်သောက်သော် မျက်စိကြည်လင်သည်။
အရွက် အရွက်ကို အရည်ညှစ်၍ သောက်လျှင် ဆီးချုပ်၊ ဆီးအောင့် ပျောက်၍ ဆီးကောင်းစေသည်။
http://arogyamonline.com/commodity/materials/?raw=52 ကိုးကား ကဏ္ဍ:အရွက် ဟင်းသီးဟင်းရွက်ပင်များ Category:ဆေးဖက်ဝင် အပင်များ ကဏ္ဍ:စားသုံးနိုင်သော အခွံမာသီးများနှင့် အစေ့များ။
ပုံသဏ္ဌာန် : အပင် - ပင်ပျော့ပင်ငယ်မျိုးဖြစ်သည်။
အမြင့် ၁၀ ပေခန့် ထိမြင့်သည်။
အကိုင်းအခက်ဖြာခြင်းမရှိ။
ပင်လုံးထီးတည်းဖြစ်၏။
ပင်စည်လုံးပေါ်တွင် အရွက်ရော အမာရွတ်ကလေးများ ရှိသည်။
(ပင်စည် လုံးသည် တောင်ဝှေးနှင့် သဏ္ဌာန်တူ၏။
) အရွက် - ပင်စည်လုံးအားပတ်၍ ထွက်၏။
ရှည်မျောမျော လှံစွပ်ပုံသဏ္ဌာန်ရှိ၍ ရွက်ထိပ်ချွန်ပြီး ရွက်ရင်းသို့ သွယ်သွား၏။
အလျား တစ်တောင်ခန့် ရှိ၏။
ရွက်ညှာ ၄ လက်မခန့်ရှည်ပြီး မြောင်းကဲ့သို့ ဖြစ်နေသည်။
ရွက်ညှာရင်းသည် ပင်စည်ကို ကုပ်ပတ်ထား၏။
ရွက်ညှာနှင့်တကွ အရွက်အထက်အောက် မျက်နှာပြင် ၂ ဖက်လုံး နုစဉ်အနီရင့်ရောင်ရှိ၍ ရင့်လျှင် နီညိုရောင်နှင့် စိမ်းမှိုင်းမှိုင်းရောင်ရောစပ်နေ၏။
ရွက်နားအနီရောင်ရှိ၏။
ရွက်ပြားချောမွေ့၍ အနည်းငယ်မာ၏။
ရွက်နားချော၍ လှိုင်းအနည်းငယ်ရှိသည်။
ရွက်လယ်ကြော ထင်ရှား၍ သန်မာသည်။
အပွင့် - အပင်ထိပ်မှ ပွင့်တံထွက်၍ ပွင့်၏။
အပွင့်သေးငယ်၍ နီညိုရောင်ရှိ၏။
အမြစ် - ရေသောက်မြစ်ရှည်လျား၍ ယင်းဘေးမှ မြစ်မြွှာလေးများ ဖြာထွက်သည်။
အသုံးပြုနိုင်သည့် အစိတ်အပိုင်းများ : အရွက် ၊ အမြစ် ၊ ပဉ္စငါးပါး။
ဘုရား ညောင်ရေအိုးပန်း ထိုးရန်အတွက် လည်းကောင်း ၊ အလှအပအဖြစ်လည်းကောင်း ခြံဝင်းများတွင်လည်း စိုက်ပျိုး၏။
အသုံးဝင်ပုံ : အာနိသင် - မြန်မာဆေးကျမ်းများ အလိုအရ ဇော်ဂျီတောင်ဝှေးသည် အရသာဖန်၏။
သွေးအန် သွေးကျ ၊ သွေးလျှံ၊ သွေးသွန်နာကိုနိုင်၍ သည်းခြေ ဒေါသအပူကို လွန်စွာ ငြိမ်းစေနိုင်၏။
အရွက်ကို ရေနှင့် ကျိုသောက်က သွေးအန်သွေးကျ သွေးလွန်ရောဂါ ပျောက်၏။
သကြားနှင့် ကျိုသောက်သော် ဝမ်းကောင်းစေ မှန်စေ၏။
ထန်းလျက်နှင့် ကျိုသောက်သော် အူရောင်ရောဂါ ၊ အသည်းရောင်ရောဂါတို့ ပျောက်၏။
ရွက်နုများကို ပါးပါးလှီး၍ သုပ်စားတို့စားလျှင် ဝမ်းကိုက်ရောဂါ ပျောက်၏။
ဝမ်းကို လည်းကောင်းစေ၏။
ဇော်ဂျီတောင်ဝှေးရွက်ကို လူနို့နှင့် ပြုတ်သောက်ပါက အဆုတ်ရောင်ခြင်း ၊ အသည်းရောင်ခြင်း နှင့် ကျောက်ကပ်တွင်ဖြစ်သော ရောဂါများ ပျောက်၏။
အမြစ်ကို သွေး၍ ရှူလျှင် ထိပ်ကပ်နာနှင့် နှာခေါင်း သွေးလျှံ ၊ သွေးကျခြင်းများ ပျောက်၏။
လျှာ၌ အနာ ၊ အဖုအပိမ့်များပေါက်လျှင် ဇော်ဂျီတောင်ဝှေး မြစ်ကိုသွေး၍ ဆားအနည်းငယ်ထည့်ပြီး လျှာနာ ကို နှိုက်ပေးရ၏။
အမြစ်ကို ပြုတ်သောက်က ဝမ်းကောင်းစေ၏။
အမြစ်ကို သွေးလိမ်းသော် ဝဲစို ၊ ဝဲခြောက်နာ ၊ ပေါက်ခြံကွဲနာနှင့် အခြားအနာအဆာများပျောက်၏။
အမျိုးသမီးများ မီးယပ်မပေါ်သော် ဇော်ဂျီတောင်ဝှေး ပဉ္စငါးပါးကို သကြားနှင့် ကျိုသောက်က မီးယပ်ပေါ်စေ၏။
ဇော်ဂျီတောင်ဝှေး ပဉ္စငါးပါးပြုတ်ရည်ကို သကြား။
ကန်စွန်းရွက်ပြုတ်ရည်နှင့် ဖျော်စပ်၍ နေ့စဉ်သောက်သော် အဆုတ်နာ ပျောက်၏။
ဇော်ဂျီတောင်ဝှေး ပဉ္စငါးပါး ကြိတ်ညှစ်ရည် ၊ ချင်း ၊ ထန်းလျက်ရည်တို့ ဆတူစပ်၍ နေ့စဉ်သောက်သော် အမျိုးသမီးများ သွေးသားမှန်ကန်၍ လှစေ ၀စေ၏။
အမောလည်း ခံနိုင်၏။
အမျိုးသမီးကြီးများ သွေးဆုံးရောဂါကို လည်း ပျောက်စေ၏။
http://arogyamonline.com/commodity/materials/?raw=51 ကိုးကား ကဏ္ဍ:အမြစ် ဟင်းသီးဟင်းရွက်ပင်များ Category:ဆေးဖက်ဝင် အပင်များ ကဏ္ဍ:အာရှတိုက်၏ ဥယျာဉ်ပန်းခြံပင်များ။
အစု၊ အစို့ အစုနှင့် အစို့မှာ အဓိပ္ပာယ်ချင်း တူညီသော ဝေါဟာရများဖြစ်၍ အသင်းအဖွဲ့ကို ဆိုလိုသည်။
ရှေးမြန်မာ ဘုရင်များ လက်ထက်တွင် အမှုထမ်းပုံတူသည် လူစုကို အစု၊ သို့မဟုတ် အစို့ဟူ၍ ပိုင်းခြား ဖွဲ့စည်းလေ့ ရှိသည်။
သင်းစု၊ ပင်းစု၊ ရပ်စုကွက်စု၊ အစုအငန်း စသည်တို့မှာ အပေါင်းအစု အနက်ကို ဖော်ပြလျက်ရှိသည်။
ထိုသို့ အမှုထမ်းပုံ တူညီသူများကို အတန်းအစား တစ်မျိုးစီ ခွဲခြား၍ အစုများဖွဲ့စည်းရာတွင် အောက်ပါ အစုများပေါ်ပေါက် ခဲ့သည်။
ဝန်စု အမြောက်အစု မှူးစု စိန်အစု ဗိုလ်စု သေနတ်အစု ရုံးဆော်အစု ထားစွဲ၊ လှံစွဲဲအစု ပြော့အစု ယွန်းကောင်ဟန်အစု နေရာချအစု တင်ကျည်းစွဲအစု စာမြောင်အစု လေးအစု ဘုရင့်အစု ဒိုင်းအစု လွှတ်စောင့်အစု ကာအစု ဆင်အစု သင်္ဘောအစု မြင်းအစု သမ္ဗာန်အစု လှေအလျင်အစု သရပတ်အစု ရဲလှေအစု စဏ္ဍာလအစု ခတ်လှေအစု သွေးသောက်စု သဘင်အစု ထိုအစုများမှာ ဆိုင်ရာလုပ်ငန်းတာဝန် အမျိုးအမည်အလိုက် မှည့်ခေါ်ထားခြင်းဖြစ်၍ အစုသားတို့၏ လုပ်ငန်းတာဝန်မှာ သိသာထင်ရှားပေသည်။
ထိုအစုများတွင် ရေးမှတ် ထမ်းရွက်ရ သူကို စုရေး၊ သို့မဟုတ် အစုရေးမင်းဟု ခေါ်သည်။
အစုကို လက်ကိုင်ပြုလုပ် အုပ်ထိန်းရသော အရာရှိကို စုကိုင်ဟု ခေါ် သည်။
ယင်း အစုများမှ တစ်ပါးသော မင်းမှုထမ်းငယ်များ အစုကို စုသေးစုနုဟု ခေါ်သည်။
အစုတစ်စုတွင် ပါဝင်သူကို အစုသားဟု ခေါ်သည်။
အစု အဖြစ် ကွပ်သိမ်းပေါင်းစည်းရာတွင် ပါဝင်သော အစုသား များကို စိစစ်၍ မှတ်သားရသည်။
အစုသားတို့မှာ အလုပ်တူညီ သော်လည်း အရာအထူး နိမ့်မြင့် မတူချေ။
ဝန်စု အပါအင် ဝန် ၅ဝ မှာ အောက်ပါအတိုင်း ဖြစ်သည်။
ဆင်ဝန် အောင်းမဝန် ဆင်ဖြူဝန် စီးတော်မြင်းဝန် စို့လေးဆယ်ဒိုင်းဝန် ကောင်ဟန်ဝန် ရွှေပြည်ဝန် နောက်တော်ပါမြင်းဝန် ကသည်းမြင်းဝန် အက္ကပတ်မြင်းဝန် နန်းဦးမင်္ဂလာမြင်းဝန် တောင် ရွှေပြည်ရန်အောင်မြင်းဝန် မြောက် ရွှေပြည်တန်ခွန် ရဲဘက်မြင်းဝန် ကျုံးဝန် အုတ်ဝန် နန်းကံကျွေးဝန် ယွန်းစုဝန် သူရဲဝန် အမြောက်ဝန် ကျီဝန် (နတ်ထိန်း၊ နန်းအုပ်ဆေးသမား) အဝေးကျီဝန် (ဘဏ္ဍာတိုက်) ငွေခွန်ဝန် ကုဏ္ဏားဝန် ကုလားဝန် ကသည်းဝန် ဆတ္တာဝန် အရွတ်ဝန်(ကုဋ္ဌနူနာဆိုင်ရာ) အမွေဝန် (သုသာန်ဆိုင်ရာ) ဖောင်ဝန် (လှေသမ္ဗန်ဆိုင်ရာ) မဟာဒါန်ဝန် ဝတ်မြေဝန် တံဆိပ်ဝန် အိမ်ရှေ့ဝန် သံချက်ဝန် ဖျန်ချက်ဝန် ပန်းတဉ်းဝန် ပန်းပဲဝန် ဒနက်ပလာဆင်ဝန် ရွှေတိုက်ဝန် အချုပ်ဝန် မြေနန်းဝန် ခင်မမင်းဝန် ရေကြည်ဝန် စားတော်ဝန် စက်ဝန် တရုတ်ဝန် ယိုးဒယားဝန် တိရစ္ဆာန်ဝန် သဘင်ဝန် ပန်းထိမ်ဝန် ဝင်းဒိုင်း ခုနစ်စုမှာ အောက်ပါအတိုင်း ဖြစ်သည်။
ရှေ့ဝင်း၊ နောက်ဝင်း၊ လက်ယာဝင်း၊ လက်ဝဲဝင်း၊ စို့လေးဆယ်ဒိုင်းဝန်၊ ယွန်းစုဝန်၊ ကောင်ဟန်။
သေနတ် ၁ဝ စုမှာ အောက်ပါအတိုင်း ဖြစ်သည်။
နတ်ရှင်ရွေး၊ တောင်မာရတင်၊ လင်းဇင်း၊ ကင်းတား၊ ကုလားမြို၊ ရွှေပြည်နောက် ဝန်းကျင်၊ သူရဲ၊ တံခါးနီ၊ ဘုန်းတော်ပြည့်၊ ရွှေလှံဗိုလ်၊ ဘုန်းတော်တို လှေတပ်ဖွဲ့သား ၁ဝ စုမှာ အောက်ပါအတိုင်း ဖြစ်သည်။
လှေသင်းဝန်၊ ဖောင်ဝန်၊ လှေသင်းဗိုလ်၊ လှေသင်းစာရေးကြီး၊ ထောင်ကဲ၊ ပဲ့နင်း၊ ပဲ့ချိတ်၊ ခကြီး(ထမင်းချက်) ဦးစီး တက်စွဲအမှုထမ်း ဆင်တပ်ဖွဲ့သား ၁ဝ စုမှာ အောက်ပါအတိုင်း ဖြစ်သည်။
ဆင်ဝန်၊ ဆင်မင်းဝန်၊ အောက်မားဝန်၊ ဒနက်ပလာဝန်၊ ဆင်ဝန်ထောက်၊ ဆင်စာချီ၊ ဆင်လက္ခဏာဖတ်၊ ဆင်ဆေးသမား၊ ဆင်ဦးစီ၊ ဆင်ပဲ့စီး။
မြင်းဘက်ဆိုင်ရာ ဝန် ၁ဝ စုမှာ အောက်ပါအတိုင်း ဖြစ်သည်။
မြင်းစုကြီးဝန်၊ စီးတော်မြင်းဝန်၊ ကသည်းမြင်းဝန်၊ အက္ကပတ်မြင်းဝန်၊ နောက်တော်ပါ မြင်းဝန်၊ ရဲဘက်မြင်းဝန်၊ ရွှေပြည်ရန်အောင် မြင်းဝန်၊ မင်္ဂလာမြင်းဝန်၊ မြင်းသစ်မြင်းဝန်၊ သစ္စာခံမြင်းဝန် နန်းဦးမင်္ဂလာမြင်းဝန်။
မြင်းတပ်ဖွဲ့သား ခြောက်စုမှာ အောက်ပါအတိုင်း ဖြစ်သည်။
မြင်းဝန်၊ မြင်းတပ်ဗိုလ်၊ မြင်းစာရေး၊ မြင်းခေါင်း၊ မြင်းစီး၊ မြင်းအမှုထမ်း။
မှူးစု ၁၁ စုမှာ အောက်ပါအတိုင်း ဖြစ်သည်။
ဝင်းမှူး၊ သူရဲကြီးမှူး၊ ဝေါကြီးမှူး၊ ရတနာထမ်းစင်မှူး၊ ပြော့ကြီးမှူး၊ စမျှောမှူး၊ အဆောင်နီမှူး၊ လှေကားတော်မှူး၊ ရှေ့တော်ပြေးမှူး၊ တင်းတိမ်ယံမှူး၊ ဆီမီးထွန်းမှူး။
ဗိုလ်စာရင်းအမှုထမ်း ၂၂ စုမှာ အောက်ပါအတိုင်း ဖြစ်သည်။
တောင်ထားဝယ်ဗိုလ်၊ မြောက်ထားဝယ်ဗိုလ်၊ တောင်တရာ့ငါးဆယ်ဗိုလ်၊ မြောက်တရာ့ ငါးဆယ်ဗိုလ်၊ ရွှေပြည်မှန်ကင်းဗိုလ်၊ တောင်မာရဖင်ဗိုလ်၊ မြောက်ဖာရဖင်ဗိုလ်၊ ရွှေးလက်ဝဲ ဗိုလ်၊ ရွှေးလက်ယာဗိုလ်၊ လက်ဝဲကြောင်းဗိုလ်၊ လက်ယာကြောင်းဗိုလ်၊ နတ်ရှင်ရွေးဗိုလ်၊ ဘုန်းတော်ပြည့်ဗိုလ်၊ ရွှေလှံဗိုလ်၊ တခါးနီတော်ဗိုလ်၊ လင်းဇင်းဗိုလ်၊ နတ်စုလက်ဝဲဗိုလ်၊ ကင်းထားဗိုလ်၊ နတ်စုလက်ယာဗိုလ်၊ သူရဲဝန်ဗိုလ်၊ ရွှေပြည်ဗိုလ်၊ နောက်ဝန်းကျင်ဗိုလ်။
စစ်ဘက် အမှုထမ်း ၁၁ စုမှာ အောက်ပါအတိုင်း ဖြစ်သည်။
ဗိုလ်မှူး၊ ဗိုလ်ချုပ်၊ စစ်ကဲ၊ နာခံ၊ တပ်ရေး၊ ဗိုလ်၊ သေနတ်စာရေး၊ တပ်မှူး၊ သွေးသောက်ကြီး၊ အကြပ်၊ ငယ်အမှုထမ်း၊ အတွင်းခြောက်စုမှာ အောက်ပါအတိုင်း ဖြစ်သည်။
မြောက်ထားဝယ်၊ တောင်ထားဝယ်၊ တောင်တရာ့ငါးဆယ်၊ မြောက်တရာ့ငါးဆယ်၊ ရွှေပြည်မှန်ကင်း၊ မြောက်မာရဖင်။
အပြင်ခြောက်စုမှာ အောက်ပါအတိုင်း ဖြစ်သည်။
နတ်စုလက်ဝဲ၊ နတ်စုလက်ယာ၊ ရွေးလက်ဝဲ၊ ရွေးလက်ယာ၊ လက်ဝဲကြောင်း၊ လက်ယာကြောင်း။
ယင်းအစုများအပြင် စုသေးစုနု အပါအဝင် အမှုထမ်းများကား အများအပြားပင်ရှိ၍ စာရင်းတိကျ ကောက်ယူခြင်း မရှိပေ။
စုသေးစုနု အပါအဝင် အမှုထမ်းများကား အောက်ပါ အတိုင်း ဖြစ်သည်။
စုသေးစုနုပါမှုထမ်းများ ဆင်တိုင်အမှုထမ်း ဆင်ကာ နာရီစောင့်ပုဏ္ဏား သန့်စင်တော် မင်္ဂလာရထား ပန်းပု အချုပ် ဒိုင်းတော် ရွှေဇာယက် အောက်ရောက်လက်သမား ကြေးပန်းထိမ် ဘဏ္ဍာလယ်သမား ဂုန္တာန်ရွှေလုပ် ဆေးရေးပန်းချီ ခဝါတော် နန်းမတော်ဘုရားကျွန်တော်မျိုး ရွှေတိုက်စောင့် သမီးတော်ကျွန်တော်မျိုး မင်းခမ်းတိုက်စောင့် အလုပ်ရုံစက်ရုံအမှုထမ်း စာရင်းတိုက်စောင့် ရွှေတိုက်လက်သမား မြင်းတိုင်မြင်းမွေး ဗိုလ်တရာအမှုထမ်း အဆောင်နီ အတွင်းတော်၊ လွှတ်တော်ခိုင်းပန်းပဲ နန်းကံကျွေး ပန်းချီ လှေကားတော် ရွှေပန်းထိမ် ဆီမီးထွန်း ကုလားပန်းရန် မနော်ရမံအမှုထမ်း စည်တော် ဥယျာဉ်မှူး ပိဋကတ်ပေလုပ်မျဉ်းကိုင် ဒေါနပန်းစိုက် လက်နက်တိုက်အမှုထမ်း ကျီတော် ယွန်းခယာပုံတောင် ယမ်းပြန်ယမ်းတောင်း သညာသည်အစု ဆတ္တာ ယက်ကန်းတော် မင်္ဂလာရွှေမောင်း စမြေ|ာင် နေရာတော် တုရင် ဆင်စွယ်ပွတ် တင်းတိမ်ရံ ရွှေချည်ထိုး စာဆိုတော် ကြယ်ခတ် အငြိမ့်ဝဲယာ ဂုန္တာန်ထိုး ရှေ့တော်ပြေး ကျောက်သွေး မတ္တရာစည်တော်စောင့် သမားကိုင် တောင်ပြုန်းနတ်ထိမ်း ဖြတ်လွှ နွားနို့တော်ဆက် သစ်ပွတ် မြင်းမကား လက်ဆောင်ယူ အနောက်ရွှေချည်ထိုး လွှတ်စောင့် ဆွမ်းတော်ချက် ပြော့နေရာချ မင်းဝံကုလားပျို ပန်းတဉ်း ကျိုင်းအစု အနောက်ဝန်၊ ဝန်စု၊ စုသေး အနောက်ရွှေပန်းထိမ် ဖောင်ပရပတ် ယာဉ်တော် လှေခုတ်လက်သမား တိုက်စောင့် ပဟိုရ်တီး လွှတ်စေလေးတန်း စာပုံနှိပ် လက်ရ ဖွားဘက်ကျော် ခြေကျင်တော် ကိုးကား Category:မြန်မာသက်ဦးဆံပိုင်ဘုရင်စနစ်။
ရေကြီးမှုဖြစ်စဉ် ဘင်္ဂလားပင်လယ်အော်မှ မြန်မာနိုင်ငံအတွင်းသို့ ဝင်ရောက်လာခဲ့သော မုန်တိုင်းငယ်၏ အရှိန်ကြောင့် အောက်တိုဘာလ၊ (၂၀) ရက်နေ့တွင် မုံရွာမြို့နယ်အတွင်း ရေကြီးမှု ဖြစ်ပွားခဲ့၍ မြို့နယ်တွင်း သွားလာရေးခက်ခဲပြီး တောင်သူများနှင့် ခြံစိုက်ပျိုးရေးသမားများ ဆုံးရှုံးမှုများ ဖြစ်ပေါ်ခဲ့ရသည်။
ထိခိုက်ပျက်စီးမှု မိုးညှင်းသမ္ဗုဒ္ဒေစေတီ ရှေ့ လမ်းမပေါ်တွင် ထနောင်းပင်ကြီး တစ်ပင်လဲကျခဲ့ပြီး လမ်းပိတ်ဆို့မှုများလည်း ဖြစ်ပေါ်ခဲ့သည်။
ဤရေကြီးမှုကြောင့် ကျောက္ကာ၊ ထန်းဇလုတ်ချောင်း ရေကြောင်း ကျသောဒေသများ ပိုမိုထိခိုက်သည်။
အထူးသဖြင့် မုံရွာ-မန္တလေးကားလမ်းအနီးရှိ ထနောင်းတော နှင့် မအူရွာတို့၏ အဓိကစိုက်ခင်းများ ရေမြုပ်ကုန်သည်။
ရေကြီးမှုကြောင့် ကြက်သွန်၊ ကွမ်းခြံ၊ ပန်းမုန်လာ၊ ခရမ်းချဉ်၊ ဝါ၊ ပဲစင်းငုံ စိုက်ခင်းများ ရေမြုပ်ပျက်စီးကုန်သည်။
ဘင်္ဂလားပင်လယ်အော်မှ မြန်မာနိုင်ငံ ကုန်းတွင်းပိုင်းသို့ ဝင်ရောက်လာသော မုန်တိုင်းငယ်၏ အရှိန်ကြောင့် မြစ်သာမြစ် ရေကြီးခဲ့ကာ ကလေးမြို့၊ ဂန့်ဂေါမြို့တွင် ရေလျှံမှုများ ဖြစ်ပေါ်ခဲ့ပြီး၊ မြန်မာ-အိန္ဒိယ နယ်စပ်ကုန်သွယ်ရေးလမ်းကြောင်း ဆက်သွယ်ရေး ပြတ်တောက်ခဲ့သည်။
ကလေးမြို့တွင်သက်ရောက်မှု ချင်းတောင်တန်းမှ မြစ်ဖျားခံ စီးဆင်းသော မြစ်သာမြစ်၏ ရေကြီးရေလျှံမှုများကြောင့် ကလေးမြို့ နှင့် ဂန့်ဂေါမြို့များတွင် ရေကြီးခဲ့ကာ မန္တလေး-မုံရွာ-ဂန့်ဂေါ-ကလေး ကားလမ်းတွင် မော်တော်ယာဉ်များ ပိတ်ဆို့နေပြီး၊ မိုးများသဖြင့် တံတားအချို့ ရေထဲမျောပါသွားသည်။
အချို့နေရာများတွင် လမ်းမပေါ်ရှိ ရေအနက်မှာ ခါးလောက်နဲ့ ရင်ခေါင်းခန့် အထိ ဖြစ်ကုန်သည်။
ကလေးမြို့မှ နှမ်းခါးကျေးရွာအထိသာ ကားများသွားနိုင်သည်။
ရေမျက်နီ အနီးရှိ မိုင်တိုင်အမှတ် ၁၁၂/၄ နှင့် ၁၁၂/၅ ကြားတွင်ရှိသော တံတားမှာ ရေထဲမျောပါသွားသည်။
ဂန့်ဂေါမြို့တွင်လည်း ရေကြီးခဲ့သည်။
အောက်တိုဘာလ (၂၀)ရက်နေ့ ညပိုင်းမှစပြီး မြစ်သာမြစ်ရေ တိုးလာမှုကြောင့် (၂၁) ရက်နေ့တွင် မြန်မာ-အိန္ဒိယ ချစ်ကြည်ရေးလမ်းမပေါ် ရေလွှမ်းမိုးခံရကာ ကလေးမြို့မှ တမူး နှင့် ကလေးဝမြို့တို့သို့ ကားလမ်းအဆက်အသွယ်ပြတ်တောက်ခဲ့သည်။
မိုးရေချိန် ချင်းတွင်းမြစ်တွင်မူ ရေကြီးခြင်း မရှိပဲ ပုံမှန်သာရှိသော်လည်း ယခုရွာသွန်းသော မိုးကြောင့် ကလေးဝ-ကလေးမြို့ လမ်းတွင် မြေပြိုမှုများ ဖြစ်သောကြောင့် အသွားအလာ ပိတ်ဆို့ခဲ့ရသည်။
မိုးလေဝသနှင့် ဇလဗေဒ ညွှန်ကြားမှု ဦးစီးဌာန ၏ အောက်တိုဘာလ (၂၀) ရက်နေ့ တွင် ထုတ်ပြန်ချက်အရ မှတ်သားဖွယ်ရာ မိုးရေချိန်များမှာ ဆောမြို့တွင်(၆.၈၅)လက်မ၊ မုံရွာမြို့တွင် (၅.၄၇)လက်မ၊ ကလေးဝမြို့တွင် (၄.၈၄)လက်မ၊ မင်းတပ်မြို့တွင် (၄.၇၆)လက်မ၊ ပလက်ဝမြို့တွင် (၄.၄၅)လက်မ တို့ ဖြစ်ပြီး၊ ချင်းတွင်းမြစ်ရေသည် အောက်တိုဘာလ (၂၀) ရက်နေ့ နေ့လယ် (၁၂:၃၀) တိုင်းထွာချက်အရ မုံရွာမြို့တွင် (၈၀၉)စင်တီမီတာ သို့ ရောက်ရှိနေပြီး အဆိုပါနေ့မှ နောက်(၄၈)နာရီအတွင်း မုံရွာမြို့၏ စိုးရိမ်ရေ အမှတ် (၁၀၀၀) စင်တီမီတာသို့ရောက်ရှိ နိုင်သည်ဟု ထုတ်ပြန်ထားသည်။
ဂန့်ဂေါမြို့တွင် သက်ရောက်မှု ဂန့်ဂေါမြို့ ရေကြီးမှုကြောင့် အရှေ့ဂန့်ဂေါ နှင့် အနောက်ဂန့်ဂေါ ကို ဆက်သွယ်ထားသော ကြိုးတံတားသည် ပေ(၁၅၀)ခန့် ရေထဲမျောပါသွားခဲ့သည်။
ဂန့်ဂေါမြို့ပေါ်ရှိ မြို့မရပ်ကွက်၊ စည်ပင်ရပ်ကွက် နှင့် မြောက်ကုန်းရပ်ကွက်တို့တွင် ရေဝင်ရောက်ခဲ့သည်။
ရေကြီးမှုကြောင့် မြို့မရပ်ကွက်မှ အိမ်ထောင်စု (၁၅) စု၊ စည်ပင်ရပ်ကွက်မှ အိမ်ထောင်စု (၃၅) စု နှင့် မြောက်ကုန်းရပ်ကွက်မှ အိမ်ထောင်စု (၂၀) စုတို့ ရေလွတ် ရာ နေရာများသို့ ပြောင်းရွှေ့ပြီး ကယ်ဆယ်ရေး လုပ်ငန်းများ လုပ်ဆောင်ခဲ့ကြရသည်။
မိုးကြီးမှုကြောင့် ပြိုကျသွားသော ရှေးဟောင်း ပုဂံဘုရားတစ်ဆူ (Weekly Eleven News Journal မှ ဓာတ်ပုံဖြစ်သည်။
) မိုးကြီးမှုကြောင့် ပြိုကျသွားသော ရှေးဟောင်း ပုဂံဘုရားတစ်ဆူ (Weekly Eleven News Journal မှ ဓာတ်ပုံဖြစ်သည်။
) ဖြစ်စဉ်အကျဉ်း ပုဂံ(ညောင်ဦး)မြို့တွင် ၂၀၁၁ခုနှစ်၊ အောက်တိုဘာ (၁၉)ရက်နေ့ညမှ (၂၀)ရက်နေ့နံနက် ပိုင်းအထိ မိုးသည်းထန်စွာ ရွာသွန်းခဲ့ရာ ထိုနေ့နံနက်(၉)နာရီအချိန် ညောင်ဦးမြို့ မိုးလေဝသနှင့်ဇလဗေဒဌာန ၏ တိုင်းထွာချက်များအရ မိုးရေချိန် (၈)လက်မ ရှိခဲ့သည်။
အဆိုပါမိုးကြီးမှုကြောင့် ပုဂံရှေးဟောင်းဘုရားနှင့် အဆောက်အဦးတချို့ ပြိုကျပျက်စီး ဆုံးရှုံးခဲ့ရသည်။
ထိခိုက်ပျက်စီးမှု သရပါဟိုတယ်အနီး ကားလမ်းနံဘေးရှိ ပုဂံခေတ်နှောင်းပိုင်းလက်ရာ ရှေးဟောင်းဘုရားတစ်ဆူပြိုကျခဲ့သည်။
အဆိုပါမိုးမှာ ဘင်္ဂလားပင်လယ်အော် မှ ကုန်းတွင်းပိုင်းသို့ ဝင်ရောက်လာသော မုန်တိုင်းငယ်ကြောင့် ဖြစ်သည်။
သရပါဟိုတယ်အနီးရှိ ပြိုကျခဲ့သောစေတီ ၏ ရှေးဟောင်းဘုရားနံပါတ်မှာ (၁၉၅၅)ဖြစ်ပြီး၊ အုတ်ကျောင်းခံစေတီ အမျိုးအစားဖြစ်ကာ၊ အုတ်ခွက်ဘုရားနှင့် ဆင်းတုတော် ဌာပနာပစ္စည်းများလည်း တွေ့ရှိခဲ့ရသည်။
ထို့အတူ ရွှေစည်းခုံစေတီတော်ကြီး၏ အရှေ့ဘက်အတွင်းတံတိုင်း၊ မြောက်ဘက်မုခ်ဦးစေတီ၏ မြောက်ဘက်ခြမ်းသည် လည်းကောင်း၊ အနောက်ဘက်အဝင် မုခ်ဦးခြင်္သေ့ကြီးနှစ်ကောင် အနက်တောင်ဘက်ခြင်္သေ့၏ နောက်ဘက်ခြေထောက်နှင့် ဖင်မြီး ပိုင်းတစ်ခြမ်းသည် လည်းကောင်း၊ ရွှေစည်းခုံစေတီ အနောက်ဘက်သက်တော်ရှည်(နံကပ်ကျောင်း)အတွင်းရှိ ရှေးဟောင်း အုတ်ကျောင်းတော်ကြီးသည် လည်းကောင်း ထိုနေ့ကမိုးကြောင့် ပြိုကျပျက်စီးဆုံးရှုံးခဲ့ရသည်။
အုတ်ကျောင်းကြီးမှာ စွာစော်ကဲမင်း (အင်းဝခေတ်) က တည်ဆောက်ခဲ့ပြီး ယမန်နှစ်ကမှ ရှေးဟောင်းသုတေသနဦးစီးဌာနမှ အနောက်ဘက်ခြမ်းကို ပြုပြင်ပေးထားခြင်းဖြစ်သည်။
အလားတူ ရှေးဟောင်းတံတိုင်းတချို့လည်း ပျက်စီးမှုရှိကြောင်း Weekly Eleven News Journal တွင် ဖော်ပြထားသည်။
မိုးရေချိန်စံချိန်သစ် ညောင်ဦးမြို့တွင် ယခုနှစ်အတွင်း လွန်ခဲ့သည့် ဩဂုတ်လ (၂၆) ရက်နေ့က ရွာသွန်းခဲ့သောမိုးကြောင့် (၄၇)နှစ်တာ ကာလအတွင်း မိုးရေချိန်အများဆုံးရရှိသည့်နေ့အဖြစ် မှတ်တမ်းတင်ခဲ့ရာ (၄.၇၂)လက်မ ရွာသွန်းခဲ့သော်လည်း ယခုရွာသွန်းသောမိုးမှာ မိုးရေချိန် (၈)လက်မ ရရှိခဲ့ရာ စံချိန်သစ် ထပ်မံတင်ခဲ့ခြင်း ဖြစ်သည်။
ထိုနေ့ မိုးကြောင့် မြို့တွင်း လမ်းတချို့သဲများ၊ ရေများဖုံလွှမ်းခဲ့ပြီး သက်ဆိုင်ရာမှ ရှင်းလင်းဆောင်ရွက်ပေးခဲ့ရသည်။
Home - Eleven Media Group ဆက်စပ်ကြည့်ရှုရန် ၂၀၁၁ ပခုက္ကူရေကြီးမှု ၂၀၁၁ ကျောက်ဆည်ရေကြီးမှု ၂၀၁၁ ပုဂံညောင်ဦးမိုးကြီးမှု ၂၀၁၁ မုံရွာရေကြီးမှု ၂၀၁၁ မြစ်သာမြစ်ရေကြီးမှု ၂၀၁၁ ဆင်ဖြူကျွန်းရေကြီးမှု ဆုံးရှုံးမှုအများဆုံးမြန်မာ့သဘာဝဘေးအန္တရာယ်များ ကိုးကား Category:မြန်မာနိုင်ငံတွင် ဖြစ်ပွားသည့် သဘာဝ ဘေးအန္တရာယ်များ Category:၂၀၁၁ သဘာဝဘေးအန္တရာယ်များ။
ဆင်ဖြူကျွန်းဈေးကြီးရေမြုပ်နေပုံ (Weekly Eleven News Journal မှ ဓာတ်ပုံဖြစ်သည်။
) စလင်းချောင်းကူး နွယ်တမယ်တံတား ကျိုးနေပုံ (Weekly Eleven News Journal မှ ဓာတ်ပုံဖြစ်သည်။
) စလင်းချောင်းကူး နွယ်တမယ်တံတား ချဉ်းကပ်တာပေါင် ကျိုးနေပုံ (Weekly Eleven News Journal မှ ဓာတ်ပုံဖြစ်သည်။
) ဖြစ်စဉ်အကျဉ်း မိုးဆက်တိုက်ရွာသွန်းမှုနှင့်အတူ စလင်းဆည်ရေလွှတ်မှုကြောင့် မကွေးတိုင်းဒေသကြီး အတွင်းရှိ ဆင်ဖြူကျွန်းမြို့၌ ရေလွှမ်းမိုးမှုများ ကြုံတွေ့ခဲ့ရသည်။
အဆိုပါရက်ပိုင်းတွင် မိုးအဆက်မပြတ် ရွာသွန်းမှုကြောင့် ၂၀၁၁ခုနှစ်၊ အောက်တိုဘာလ (၁၉) ရက်နေ့ ညပိုင်းမှ စတင်ကာ စလင်းဆည်ရေကို ဖောက်ချခဲ့သည်။
ပျက်စီးဆုံးရှုံးမှုများ ဆင်ဖြူကျွန်းမြို့တွင် အောက်တိုဘာလ (၂၀) ရက်နေ့ နံနက် (၄)နာရီအချိန်ခန့်မှ စတင်ကာ ရေတက်လာပြီး နာရီဝက်ခန့်အတွင်းတွင်ပင် ဆင်ဖြူကျွန်းဈေးမှာ ရေထု ခါးအထိ မြုပ်သွားသည်။
နံနက် (၇) နာရီခန့်တွင် မြို့တွင်းနေရာ အားလုံးနီးပါး ရေလွှမ်းမိုး ခံရပြီ ဖြစ်သည်။
ဈေးထဲမှ ပစ္စည်းများကို သိမ်းဆည်းချိန် မရသည့်အတွက် အကုန်လုံးနီးပါး ပျက်စီးဆုံးရှုံးခဲ့ကြသည်။
စလင်းချောင်းတွင်လည်း ချောင်း‌ရေကြီးပြီး နွယ်တမယ်တံတား လေးပိုင်းကျိုးသွားခဲ့သည်။
ရေကြီးသည်ကို တံတားပေါ်တက်၍ လာကြည့်နေခဲ့သော လူလေးငါးယောက်ခန့် တံတားကျိုးကျသွားရာတွင် ရေထဲမျောပါသွားခဲ့သည်။
စလင်းချောင်း နွယ်တမယ်တံတား ချဉ်းကပ်တာပေါင်များ ကျိုးသွားကာ ဆင်ဖြူကျွန်း-ချောက်ကားလမ်းပိုင်းမှာလည်း ပြတ်တောက်သွားသည်။
အဆိုပါ ဆင်ဖြူကျွန်းဒေသတွင် ဤအကြိမ်ရေကြီးခြင်းသည် နှစ်နှစ်ဆက်တိုက်ရေကြီးခြင်းဖြစ်သည်။